**Zápisnica zo zasadnutia Rady školy pri Gymnáziu Cyrila Daxnera**

**vo Vranove nad Topľou**.

**Prítomní:**  podľa prezenčnej listiny.

**Dátum:** 24. 10. 2023.

**Program:** 1. Otvorenie

2. Organizácia školského roka 2023/2024 a plán zasadnutí RŠ 2023/2024

3. Prerokovanie dokumentov – správa o výchovno – vzdelávacích výsledkov v šk. r.

2022/2023

4. Prerokovanie kritérií pre prijatie žiakov na štúdium do 1. ročníka v šk. r. 2025/2026

5. Zmeny v škole, aktuálne informácie o projektoch a aktivitách (školský poriadok,

školský vzdelávací program a iné)

6. Stav rozpočtu, ceny energií, prijaté opatrenia na úsporu energie v zmysle pokynu

PSK

7. Rôzne (práca na vízii školy a i.)

8. Diskusia – priebežne k jednotlivým bodom programu

9. Záver

**K bodu 1.**

Na úvod zasadnutia rady školy pri Gymnáziu Cyrila Daxnera vo Vranove nad Topľou predsedníčka RŠ Mgr. Iveta Pribulová oboznámila prítomných s programom a privítala nových členov do RŠ: za rodičov Ing.arch. Mareka Záhoraka a za študentov Silvia Lea Sisáka.

**K bodu 2.**

Predsedníčka RŠ informovala prítomných o organizácii šk. rok 2023/2024, naplánovaných aktivitách – pracovných poradách, zasadnutiach RŠ ktoré sú naplánované na 12. 12. 2023, 20. 03. a 25. 06. 2024. Ďalej informovala o aktivitách našej školy, ktoré sa rozbehli v plnom prúde, exkurzie, turistický kurz a KOŽaZ, ktoré začiatkom šk. roka absolvovali žiaci 1. a 3. ročníka. Naplánované sú stužkové slávnosti, divadelné predstavenie, plesy a iné rôzne aktivity súvisiace so školou a mimoškolskou aktivitou našich študentov. Krúžky a spolupráca našich dobrovoľníkov s vranovskou nemocnicou pri usporadúvaní rôznych akcií či už darovaní krvi, alebo kultúrnych podujatí pre pacientov nemocnice.

**K bodu 3**

Správu o výchovno-vzdelávacích výsledkov školy v šk. roku 2022/2023 predniesla pani riaditeľka, v ktorej informovala o prospechu, dochádzke a správaní našich žiakov, výsledkoch písomných a ústnych maturitných skúškach v ktorých naši študenti obstáli veľmi dobre. /viď prílohu/

Naši absolventi sú úspešní aj v prijatí na VŠ, kde pokračujú v štúdiu v technických, prírodovedeckých, lekárskych, ekonomických a spoločenských vedách.

**K bodu 4.**

Pani riaditeľka informovala členov RŠ o kritériách pre prijímanie žiakov do 1. ročníka v šk. r.

2025/26. Podmienkou prijatia na štúdium je úspešné ukončenie 9. ročníka ZŠ, doručenie prihlášky na školu, vykonanie prijímacej skúšky z SLJ a MAT, body za externe testovanie deviatakov, výsledky štúdia na ZŠ, výsledky olympiád a individuálnych súťaží, umiestnenie v celkovom poradí v stanovených termínoch. Organizačné pokyny budú zverejnené na [www.gcd.sk](http://www.gcd.sk) a na facebookovom profile školy. /viď prílohu/

**K bodu 5.**

Naša škola sa zapája do rôznych projektov a aktivít, projekt Dobrovoľníci-Fénix, kde naši študenti navštevujú deti v nemocnici, seniorov v domovoch dôchodcov, usporadúvajú zbierky na pomoc a svojou prácou  poukazujú, že nie sú ľahostajní k svetu, v ktorom žijú. Žijeme dynamickým životom v ktorom našim žiakom vytvárame podmienky na štúdium a oddych. Pripravujeme Študovňu-čajovňu, kde študenti budú mať priestor nielen na realizáciu, ale aj na oddych v príjemnom prostredí. Všetci naši 354 žiaci majú veľký potenciál a naše gymnázium ich podporuje, aby ho využili a realizovali sa.

**K bodu 6.**

Rozpočet školy je vyrovnaný avšak na navýšenie cien energií sa pripravujú analýzy rozpočtu a aj napriek prijatým opatreniam v rámci šetrenia v zmysle pokynu PSK maximálne efektívne pracujeme s financiami, ktoré máme na bežné pohľadávky a záväzky. Musíme byť hospodárni a racionálni, keďže nárast cien energií má vplyv na rozpočet školy.

**K bodu 7.**

Naše gymnázium počas svojho 70. ročného trvania si vytvorilo dobré meno nielen v rámci vzdelávania a mimoškolských aktivít, medzi úspešnými strednými školami. Vedenie školy dlhodobo pracuje na vízii školy, aby sa naši študenti vedeli čo najlepšie pripraviť na svoje povolanie a život ako taký. Škola nielen učí, ale aj vytvára podmienky pre rozvoj osobnosti, čo je vízia pre našich študentov do budúcnosti.

**K bodu 8.**

Diskusia - priebežne k jednotlivým bodom programu.

**K bodu 9.**

Na záver sa predsedníčka Rady školy poďakovala prítomným za účasť a zasadnutie ukončila.

Dátum 25. 10. 2023 ......................................................

Podpis predsedníčky RŠ

Zapísala: Anna Kakošová

**Rada školy pri Gymnáziu Cyrila Daxnera, ul. Cyrila Daxnera 88/3, 09301 Vranov nad Topľou**

Uznesenie zo zasadnutia Rady školy pri Gymnáziu Cyrila Daxnera

vo Vranove nad Topľou, konaného dňa 24.10.2023

Prítomní členovia Rady školy sa uznášajú na nasledovnom:

Rada školy pri Gymnáziu Cyrila Daxnera vo Vranove nad Topľou

**Rada školy schvaľuje**

1. Program zasadnutia
2. Organizáciu školského roka 2023/2024 a plán zasadnutí RŠ 2023/2024

**Rada školy prerokovala**

1. Dokumenty – správa o výchovno-vzdelávacích výsledkoch školy v šk. roku 2022/2023.
2. Kritériá pre prijatie žiakov na štúdium do 1.ročníka v školskom roku 2025/2026.

**Rada školy berie na vedomie**

1. Zmeny v škole, aktuálne informácie o projektoch a aktivitách (školský poriadok, školský vzdelávací program a iné)
2. Stav rozpočtu, ceny energií, prijaté opatrenia na úsporu energie v zmysle pokynu PSK

Vo Vranove nad Topľou Predseda RŠ

dňa: 24.10.2023 Mgr. Iveta Pribulová